*დანართი №1*

საქართველო I2Q - ინოვაცია, ინკლუზიურობა და ხარისხი

კონკურენტული ინოვაციის ფონდი (CIF)

სახელმძღვანელო აპლიკანტებისთვის

სარჩევი

[წინამდებარე დოკუმენტის მიზნები 4](#_Toc100661718)

[1. შესავალი 5](#_Toc100661719)

[1.1 CIF-ის მიზნები და მისწრაფებები 5](#_Toc100661720)

[1.2 მოქმედების სამიზნე (ინსტიტუციური ბენეფიციარები) 5](#_Toc100661721)

[1.3 აქტივობების მიზანი (CIF-ის პროექტები) 5](#_Toc100661722)

[1.4 მხარდაჭერის ფორმა 6](#_Toc100661723)

[1.5 აპლიკანტთა შესაბამისობა 7](#_Toc100661724)

[1.5.1 წამყვანი აპლიკანტი 7](#_Toc100661725)

[1.5.2 კონსორციუმი და პარტნიორობა 8](#_Toc100661726)

[კერძო უმაღლესი საგანმანათლებლო დაწესებულებები 8](#_Toc100661727)

[უცხოური უმაღლესი საგანმანათლებლო დაწესებულებები 8](#_Toc100661728)

[პარტნიორები, რომლებიც არ არიან უმაღლესი სასწავლო დაწესებულებები 8](#_Toc100661729)

[1.6 გრანტის მოცულობა 8](#_Toc100661730)

[1.7 დასაშვები დანახარჯები 9](#_Toc100661731)

[1.8 კონკურსის მიმდინარეობა 10](#_Toc100661732)

[1.9 განაცხადებისა და გრანტების რაოდენობა 10](#_Toc100661733)

[2. წინადადების შეფასება, გრანტის გაცემა და პროექტის განხორციელება 10](#_Toc100661734)

[2.1 შეფასების პროცედურა 10](#_Toc100661735)

[2.2 გასაჩივრების პროცედურა 11](#_Toc100661736)

[2.3 გრანტის მინიჭების პროცედურა 11](#_Toc100661737)

[2.4 განხორციელების პერიოდი 12](#_Toc100661738)

[2.5 ზედამხედველობა, ანგარიშგება და აუდიტი 12](#_Toc100661739)

[3. შეფასების კრიტერიუმები 13](#_Toc100661740)

[**3.1** **შეფასების კრიტერიუმი №1: განაცხადის ხარისხი და შესაბამისობა, ინოვაციურ ასპექტებზე აქცენტირებით** 13](#_Toc100661741)

[**3.2** **შეფასების კრიტერიუმი №2: პარტნიორობის ხარისხი** 14](#_Toc100661742)

[**3.3** **შეფასების კრიტერიუმი №3: გუნდის შემადგენლობა და ბიუჯეტი** 15](#_Toc100661743)

[**3.4** **შეფასების კრიტერიუმი №4: განხორციელების გეგმა და მდგრადობა** 15](#_Toc100661744)

[4. სააპლიკაციო განაცხადის მომზადება და წარდგენა 16](#_Toc100661745)

[4.1 სამუშაო ენა 16](#_Toc100661746)

[4.2 ფორმა 16](#_Toc100661747)

[4.3 დოკუმენტების წარდგენა 16](#_Toc100661748)

[5. სხვა შესაძლო საკითხები 17](#_Toc100661749)

[5.1 ეთიკური საკითხები 17](#_Toc100661750)

[5.2 კონფიდენციალურობა 17](#_Toc100661751)

[განაცხადების მიღებასთან დაკავშირებული კითხვები 17](#_Toc100661752)

# წინამდებარე დოკუმენტის მიზნები

აღნიშნული დოკუმენტი იძლევა პოტენციური აპლიკანტებისთვის პრაქტიკულ ინფორმაციას, რომელიც დაეხმარებათ კონკურენტული ინოვაციის ფონდის (CIF) მიერ გამოცხადებულ კონკურსში დაფინანსების მისაღებად.

აპლიკანტებისათვის განკუთვნილი ინსტრუქციები გაყოფილია ორ ნაწილად, კერძოდ:

* საგრანტო განაცხადის მომზადების ინსტრუქცია (წარმოდგენილია წინამდებარე დოკუმენტის სახით);
* საგრანტო განაცხადის ფორმა (წარმოდგენილია ცალკე დოკუმენტის - „კონკურენტული ინოვაციის ფონდის (CIF) სამოქმედო სახელმძღვანელოს“ №3 დანართის სახით).

აპლიკანტებს შესაძლებლობა აქვთ განახლებულ ინფორმაციას გაეცნონ ვებგვერდის მეშვეობითაც: [www.iiq.gov.ge](http://www.mes.gov.ge)

# შესავალი

## CIF-ის მიზნები და მისწრაფებები

CIF-ის მიზანია, ხელი შეუწყოს უმაღლესი განათლების პროგრამებისა და სასწავლო გარემოს სწრაფ მოდერნიზებას და შრომის ბაზართან მათი კავშირის გაძლიერებას.

კერძოდ, CIF განიხილება, როგორც სპეციალური მექანიზმი, რომლის მიზანიცაა, დაეხმაროს უმაღლეს საგანმანათლებლო დაწესებულებებს, განახორციელონ მათი სტრატეგიული განვითარების გეგმები სახელმწიფოს და საქართველოს განათლებისა და მეცნიერების სამინისტროს (შემდგომში - სამინისტრო) სტრატეგიული მიმართულებებისა და პრიორიტეტების შესაბამისად.

პროექტი უზრუნველყოფს იმ უმაღლესი საგანმანათლებლო დაწესებულებების (სახელმწიფოს მიერ დაფუძნებული უმაღლესი საგანმანათლებლო დაწესებულებები, ასევე კონსორციუმის წევრი უმაღლესი საგანმანათლებლო დაწესებულებები) მხარდაჭერას, რომლებსაც აქვთ ამბიცია და მისწრაფება, განახორციელონ ცვლილებები, რომლებიც სასარგებლო იქნება მათი სტუდენტების, აკადემიური და ადმინისტრაციული პერსონალის, მკვლევარების, მომავალი დამსაქმებლებისა და დაინტერესებული მხარეებისთვის. ყოველივე აღნიშნული უმაღლეს საგანმანათლებლო დაწესებულებებს მისცემს მოდერნიზაციის საშუალებას, რათა: მათი საგანმანათლებლო პროგრამები დაუახლოვდეს საერთაშორისო სტანდარტებსა და შრომის ბაზრის მოთხოვნებს; ერთობლივად გააუმჯობესონ საგანმანათლებლო პროგრამები და სწავლების და შეფასების მეთოდები; მხარი დაუჭირონ აკადემიური პერსონალის პროფესიულ განვითარებას; შექმნან მყარი კავშირები სხვა უმაღლეს საგანმანათლებლო დაწესებულებებთან, როგორც საქართველოში, ისე - მის ფარგლებს გარეთ; დანერგონ ინოვაციური პრაქტიკა სასწავლო და კვლევით გარემოში, ადგილობრივ კულტურასა და გარემოსთან შესაბამისობაში, და კონკურენტუნარიანი გახადონ საერთაშორისო კვლევითი საქმიანობა. CIF-ის შედეგები პოზიტიურად აისახება როგორც სსიპ - განათლების ხარისხის განვითარების ეროვნული ცენტრის (შემდგომში - ცენტრი) მიერ მომზადებულ ავტორიზაციისა და აკრედიტაციის სამომავლო ანგარიშებში, ასევე საქართველოს და ინდივიდუალური უმაღლესი საგანმანათლებლო დაწესებულების საერთაშორისო სასწავლო და სამეცნიერი რეიტინგებსა და დასაქმების სტატისტიკაში.

## მოქმედების სამიზნე (ინსტიტუციური ბენეფიციარები)

CIF თანაბრად იქნება ხელმისაწვდომი ყველა უმაღლესი საგანმანათლებლო დაწესებულებისთვის, თუ მათ მიერ მოწოდებული საგრანტო განაცხადი შეესაბამება CIF-ის ზოგად საერთო მიზნებსა და ამოცანებს, არის მიღწევადი, აკმაყოფილებს წინამდებარე სახელმძღვანელოთი გათვალისწინებულ ხარისხისა და შესაბამისობის მოთხოვნებს და შეუძლია სტრატეგიული გავლენის მოხდენა.

## აქტივობების მიზანი (CIF-ის პროექტები)

CIF გრანტების სქემა გაწერილია ისე, რომ იგი პატივს სცემს უნივერსიტეტების ავტონომიას, და ამავდროულად უბიძგებს მათ ჰოლისტურად იფიქრონ ინსტიტუციური დაგეგვმისა და განვითარების მიმართულებით. CIF-ის მიერ დასაფინანსებელი პროექტები, რომელთა მხარდაჭერაც იგეგმება, მოიცავს პროგრამების განვითარებას და განახლებას შრომის ბაზარზე კავშირების გასაძლიერებლად. აღნიშნული მოიცავს, მაგრამ არ შემოიფარგლება შემდეგით:

* საგანმანათლებლო პროგრამ(ებ)ის შინაარსში სფეროს უახლესი ტენდენციების ასახვას (ეს შეიძლება გულისხმობდეს, როგორც არსებული საგანმანათლებლო პროგრამების განვითარებას, ასევე ახალი საგანმანათლებლო პროგრამების შექმნას);
* სწავლა-სწავლების პროცესში ინოვაციური მიდგომების შემოტანას, მათ შორის აუდიტორიულ სწავლებაში ისეთი თანამედროვე სწავლების მეთოდებისა და ტექნლოგიების გამოყენებას, როგორიცაა პრობლემათა გადაჭრისა და პროექტზე დაფუძნებული სწავლება (Project-Based Learning), ასევე ელექტრონული სწავლების მეთოდების გაძლიერება;
* საგანმანათლებლო პროგრამების მოდერნიზებას კერძო სექტორის თანამონაწილეობით:
* სტუდენტებისა და კერძო სექტორის მონაწილეობით ინოვაციური კვლევების მხარდაჭერას ფაკულტეტის წევრების მიერ;
* საგანმანათლებლო პროგრამების რელევანტურობისა და დასაქმების მაჩვენებლების გაუმჯობესების მიზნით, პროცესების დახვეწასა და შრომის ბაზრის და/ან კურსდამთავრებულთა კვლევების ხარისხის გაუმჯობესებას;
* სტუდენტთა სწავლების ხარისხის ამაღლების მიზნით, ლაბორატორიებისა და სამუშაო შეხვედრების ხარისხის გაუმჯობესებას თანამედროვე სამეცნიერო ინსტრუმენტებითა და აღჭურვილობით;
* ინდუსტრიის წარმომადგენლების ჩართულობით ერთობლივი ინოვაციური კვლევითი პროექტების შემუშავებას;
* კერძო სექტორის წარმომადგენლების მონაწილეობის ხელშეწყობას აკადემიურ კვლევით პროექტებში (მაგ. ანალიტიკურ და სხვა ექსპერიმენტულ საშუალებებზე/ობიექტებზე/მოწყობილობებზე/აღჭურვილობებზე წვდომის მიღებით);
* ქსელების გაფართოებას და ქსელური/საინფორმაციო ღონისძიებების ხელშეწყობას, რომელიც აკავშირებს კონკრეტულ სექტორში უკვე დასაქმებულ სტუდენტებსა და კურსდამთავრებულებს, ასევე აცნობს სტუდენტებს დასაქმების სხვადასხვა შესაძლებლობებს შესაბამის კერძო კომპანიებში;
* კურიკულუმის განვითარებაში შესაბამისი დამსაქმებლების ჩართულობას შრომის ბაზართან კავშირების გაძლიების მიზნით;
* ლაბორატორიების და ინფრასტრუქტურის მოდერნიზაციასა და გაუმჯობესებას, პროექტის მიზნების მისაღწევად;
* საგანმანათლებლო სისტემაში გენდერული დისბალანსის აღმოფხვრას, განსაკუთრებით სამეცნიერო, ტექნოლოგიების, საინჟინრო და მათემატიკის (STEM) დარგებში, რაც მოიცავს უმაღლესი საგანმანათლებლო დაწესებულებების მხარდაჭერას, მოიზიდონ მდედრობითი სქესის სტუდენტები STEM პროგრამებში, რითაც მაქსიმალურად შემცირდება გენდერული უთანასწორობა STEM დარგებში.

## მხარდაჭერის ფორმა

CIF საკონკურსო გრანტების მექანიზმს წარმოადგენს. სამწლიანი პერიოდის, 2022-2024 წლების, განმავლობაში დაგეგმილია CIF-ის 40-მდე გრანტის გაცემა. გრანტის მაქსიმალური ოდენობა - ერთი აპლიკანტის მიერ დამოუკიდებლად წარმოდგენილ ერთ საგრანტო წინადადებაზე შეადგენს არაუმეტეს 110 000 აშშ დოლარს[[1]](#footnote-1), ხოლო კონსორციუმის მიერ წარმოდგენილ ერთ საგრანტო წინადადებაზე - არაუმეტეს 200 000 აშშ დოლარს[[2]](#footnote-2). CIF-ის იმპლემენტაციის პროცესს კოორდინაციას გაუწევს სამინისტრო.

CIF განხორციელდება 2 ეტაპად - პირველ წელს (2022) იქნება პირველი საპილოტე ეტაპი, რომლის ფარგლებში დაფინანსდება დაახლოებით 10 საგრანტო პროექტი, რომელსაც მოჰყვება მეორე ეტაპი 2023 წელს დამატებით დაახლოებით 30 საგრანტო პროექტის დასაფინანსებლად.

პროექტების შესახებ შემდგომი კონკურსის გამოცხადება დამოკიდებულია სამომავლო დაფინანსებაზე.

CIF თავდაპირველად ითვალისწინებს, რომ ერთი უმაღლესი საგანმანათლებლო დაწესებულებისათვის შესაძლებელი იქნება რამდენიმე გრანტის მიღება, თუმცა თითოეული გრანტი ისე უნდა იყოს სტრუქტურირებული, რომ გააჩნდეს ნათელი და კონკრეტული კავშირი დაწესებულების სტრატეგიულ მიზნებთან, რომლებიც უმაღლესი საგანმანათლებლო დაწესებულების სტრატეგიული განვითარების გეგმით იკვეთება, ხოლო კონსორციუმი უნდა დაკომპლექტდეს იმგვარად, რომ ქმნიდეს დასახული მიზნების მისაღწევად საჭირო უნარებისა და რესურსების ერთობლიობას.

ერთი კონკრეტული თემატიკის მიმართულებით გასაცემ გრანტთა მაქსიმალურ რაოდენობას სამინისტრო განსაზღვრავს. ამასთან, საგრანტო კონკურსისათვის განსაზღვრულმა კონკრეტულმა თემებმა უნდა ასახოს როგორც სამინისტროს პრიორიტეტები განათლებისა თუ მეცნიერების მიმართულებით, ასევე „ინოვაციის, ინკლუზიურობის და ხარისხის პროექტის - საქართველო I2Q“ (შემდგომში - I2Q პროქტი) პრიორიტეტები.

## აპლიკანტთა შესაბამისობა

საგრანტო კონკურსში მონაწილეობის მიღება შეუძლია:

(ა) სახელმწიფოს მიერ დაფუძნებულ უმაღლეს საგანმანათლებლო დაწესებულებას (ერთი აპლიკანტი), რომელიც მის სტრატეგიული განვითარების გეგმაზე დაყრდნობით განსაზღვრავს კონკრეტულ მიმართულებებს შემდგომი განვითარებისა და ინოვაციების კუთხით. ამ შემთხვევაში, სახელმწიფოს მიერ დაფუძნებული კონკრეტული უმაღლესი საგანმანათლებლო დაწესებულება პროექტის მთავარი ბენეფიციარი იქნება;

(ბ) კონსორციუმს, რომელიც შედგება მინიმუმ ორი ან მეტი უმაღლესი საგანმანათლებლო დაწესებულებისაგან (აქედან მინიმუმ ერთი უნდა იყოს სახელმწიფოს მიერ დაფუძნებული უმაღლესი საგანმანათლებლო დაწესებულება), რომლებიც, თავის მხრივ, კონსორციუმის პროექტის მთავარი ბენეფიციარები არიან.

ზემოაღნიშნულ ორივე შემთხვევაში, CIF-ის ფარგლებში წარმოდგენილი საგრანტო განცხადებები უნდა ითვალისწინებდეს პარტნიორობის (თანამშრომლობის) დემონსტრირებას.

პარტნიორად შეიძლება განხილულ იყვნენ ადგილობრივი და/ან საერთაშორისო კერძო სექტორის წარმომადგენლები, ადგილობრივი და/ან საერთაშორისო საგანმანათლებლო ან კვლევითი ორგანიზაციები, ასევე არასამთავრობო ორგანიზაციები. თუმცა, აღსანიშნავია, რომ CIF-ის გრანტების მომხმარებლები და ბენეფიციარები შეიძლება იყვნენ მხოლოდ ადგილობრივი ინსტიტუციები - საქართველოში დაფუძნებული იურიდიული პირები.

### წამყვანი აპლიკანტი

აპლიკანტი, რომელიც უფლებამოსილია შეიტანოს საგრანტო განაცხადი დამოუკიდებლად (როგორც ერთმა აპლიკანტმა) ან კონსორციუმის სახელით (წამყვანი წევრი) უნდა იყოს სახელმწიფოს მიერ დაფუძნებულ უმაღლეს საგანმანათლებლო დაწესებულება.

იმისათვის, რომ აპლიკანტმა წარადგინოს განაცხადი, სავალდებულია ის ცენტრის მიერ იყოს ავტორიზებული სახელმწიფო უმაღლესი საგანმანათლებლო დაწესებულება.

გადაწყვეტილება ავტორიზაციის მინიჭების შესახებ გამოქვეყნებული უნდა იყოს საჯაროდ ცენტრის ოფიციალურ ვებგვერდზე.

იმ შემთხვევაში, თუ საგრანტო განაცხადი აგებულია ერთი ან რამდენიმე საგანმანათლებლო პროგრამის ირგვლივ, აღნიშნული პროგრამა/პროგრამები უნდა იყოს ცენტრის მიერ აკრედიტებული. გადაწყვეტილება აკრედიტაციის თაობაზე საჯაროდ ხელმისაწვდომი უნდა იყოს ცენტრის ოფიციალურ ვებგვერდზე. პროგრამას შესაძლოა ჰქონდეთ სრული ან პირობითი აკრედიტაცია.

### კონსორციუმი და პარტნიორობა

სახელმწიფოს მიერ დაფუძნებული უმაღლესი საგანმანათლებლო დაწესებულება შეიძლება იყოს კონსორციუმის წევრი ან საკუთარი ხელმძღვანელობით შექმნას კონსორციუმი, რომლის წევრებიც იქნებიან ერთი ან ერთზე მეტი საქართველოს კერძო უმაღლესი საგანმანათლებლო დაწესებულება, საერთაშორისო საჯარო ან/და კერძო უმაღლესი საგანმანათლებლო დაწესებულება, ადგილობრივი ან/და საერთაშორისო კერძო სექტორის წარმომადგენლები, ადგილობრივი ან/და საერთაშორისო კვლევითი, ასევე არასამთავრობო ორგანიზაციები.

იმ შემთხვევაში, თუ საგრანტო პროექტი წარმოდგენილია კონსორციუმის მიერ, კონსორციუმის წევრებს შორის გაფორმებული ურთიერთთანამშრომლობის მემორანდუმი თან უნდა დაერთოს საგრანტო განაცხადს.

ნებისმიერი სახის პარტნიორობის დემონსტრირება (კონსორციუმის მიღმა), ასევე საჭიროებს დადასტურებას ურთიერთთანამშრომლობის მემორანდუმის გაფორმებით.

### კერძო უმაღლესი საგანმანათლებლო დაწესებულებები

საქართველოს კერძო უმაღლესი საგანმანათლებლო დაწესებულებების დასაშვებობის კრიტერიუმები წინამდებარე სახელმძღვანელოს 1.5.1 პუნქტში მოცემული კრიტერიუმების ანალოგიურია.

### უცხოური უმაღლესი საგანმანათლებლო დაწესებულებები

იმისათვის, რომ უცხოური უმაღლესი საგანმანათლებლო დაწესებულება გახდეს თანამშრომლობისთვის უფლებამოსილი, საჭიროა მას გააჩნდეს შესაბამისი ქვეყნის უფლაბამოსილი ორგანოს მიერ მინიჭებული აკრედიტაცია/ავტორიზაცია.

გადაწყვეტილება აღნიშნული საგანმანათლებლო დაწესებულებისთვის აკრედიტაციის/ავტორიზაციის მინიჭების თაობაზე გამოქვეყნებული უნდა იყოს შესაბამისი ეროვნული სააგენტოს ვებგვერდზე ან/და ასახული იყოს სანდო საერთაშორისო სარეგისტრაციო ბაზებში/რეესტრში.

### პარტნიორები, რომლებიც არ არიან უმაღლესი სასწავლო დაწესებულებები

იმ პარტნიორებმა, რომლებიც არ არიან უმაღლესი საგანმანათლებლო დაწესებულებები (მათ შორის, მაგალითად, ადგილობრივი ან/და საერთაშორისო კერძო სექტორის წარმომადგენლები, ადგილობრივი ან/და საერთაშორისო საგანმანათლებლო ან კვლევითი ორგანიზაციები, ასევე არასამთავრობო ორგანიზაციები) უნდა წარადგინონ მათი სარეგისტრაციო დოკუმენტაციის ასლები, რათა დაადასტურონ მათი სტატუსი. სამინისტროს უფლება აქვს შეზღუდოს გარკვეული სტატუსის მქონე ორგანიზაციის მონაწილეობა კონკურსის გამოცხადებამდე ან/და კონკურსში მოითხოვოს კონკრეტული ინფორმაციის წარმოდგენა ორგანიზაციის სტატუსის დასადასტურებლად.

## გრანტის მოცულობა

იხ. წინამდებარე სახელმძღვანელოს 1.4 პუნქტი.

**თანადაფინანსება -** CIF-ის პროექტებისათვის მოითხოვება მინიმუმ 3% თანადაფინანსება. თანადაფინანსება შესაძლებელია გამოიხატებოდეს როგორც ფულად, ისე არაფულად კონტრიბუციაში, რომელიც აისახება პროექტის ბიუჯეტში.

კონტრიბუცია, რომელიც შეიძლება განხორციელდეს საქონლის/მომსახურების/კონსულტაციის ან სხვა მსგავსი სახით, არ უნდა აისახოს პროექტის ბიუჯეტში, თუ ის არ არის განფასებული; მსგავსი სახის არაფულადი კონტრიბუციის შესახებ მითითება უნდა გაკეთდეს CIF-ის საგრანტო პროექტის ნარატივში იმ აქტივობის ფარგლებში, რომლისთვისაც ის გამიზნულია. წინადადების შეფასებისას მხედველობაში მიიღება თანადაფინანსების ნებისმიერი მტკიცებულება (ფულადი ან არაფულადი).

## დასაშვები დანახარჯები

CIF დააფინანსებს შემდეგ დანახარჯებს:

1. ლაბორატორიებისთვის ახალი ინვენტარის შეძენა და შენახვა;
2. თანამედროვე საკომუნიკაციო და საინფორმაციო ტექნოლოგიების საშუალებების შეძენა;
3. სამეცნიერო ჟურნალების განახლებად ელექტრონულ ბაზებზე წვდომის შეძენა;
4. საოპერაციო (მაქს. პროექტის მთლიანი ბიუჯეტის 2%-მდე) და ადმინისტრაციული ხარჯები, გრანტის ხელფასების ჩათვლით (ჯამში მაქს. პროექტის მთლიანი ბიუჯეტის 10%-მდე, ხოლო ერთ პირზე გასაცემი ხელფასის ნაწილში - ქვეყანაში საშუალო ხელფასის მაქსიმუმ სამჯერად ოდენობამდე);
5. თანამშრომლობითი შეხვედრებისთვის მგზავრობის ხარჯები, ასევე ხარჯები უცხოეთიდან მოწვეული პროფესორების/მკლევარების მისაღებად;
6. ტექნიკური მხარდაჭერისა და ტრენინგების ჩატარების ხარჯებს;
7. არაპირდაპირი/გაუთვალისწინებელი ხარჯები, ისეთები, როგორიცაა მანქანის ქირაობა, საოფისე ნივთები, ადგილობრივი ტრანსპორტი და კომუნიკაციის საშუალებები, კომუნალური ხარჯები, მოვლა-შენახვის ხარჯები, სათადარიგო და სახარჯი მასალები.

დანახარჯების გადანაწილება კარგად დაბალანსებული უნდა იყოს.

სამინისტროს უფლება აქვს დააწესოს შეზღუდვები გრანტების გაცემის კონკრეტული ეტაპისთვის სხვადასხვა საბიუჯეტო კატეგორიაზე.

საგრანტო თანხები **არ შეიძლება** იყოს მოთხოვნილი აქტივობებისთვის, რომლებიც მოიცავს, მაგრამ არ შემოიფარგლება შემდეგით:

• პროცენტები ან დავალიანება რომელიმე მხარის წინაშე;

• დანახარჯები და რეზერვები შესაძლო სამომავლო დანაკარგების ან დავალიანებისთვის;

• სხვა ჩარჩოს, პროგრამის ან კომპანიის/დაწესებულების მიერ უკვე დაფინანსებული აქტივობები;

• გართობისა და მასპინძლობის ხარჯები, მათ შორის: ბანკეტები, კულტურული პროგრამები, ცერემონიები და სტუმრების გამასპინძლებასთან დაკავშირებული სხვა ხარჯები;

• ალკოჰოლური სასმელები და თამბაქოს ნაწარმი;

• ვალუტის გადაცვლის ოპერაციების შედეგად წარმოქმნილი დანაკარგები, საკომისიო ხარჯები და ჯარიმები;

• დაქირავების ან შენობიდან გადასვლის ხარჯები;

• პროცენტის გადახდა, სესხის გაცემა;

• ფონდების მოზიდვა;

• დამატებული ღირებულების გადასახადები, საბაჟო გადასახადები და მოსაკრებლები;

• საბანკო საკომისიოები და განსხვავებები ვალუტის გადაცვლებში;

• საპროცენტო ან მიმდინარე დავალიანების გადახდა, რომელიმე მხარის მიმართ, მათ შორის, იგულისხმება ვალდებულებები, რომლებიც უკვე არსებობდა ან წარმოიშვა პროექტის განაცხადის განხილვისას, ან პროექტის დაფინანსების დამტკიცების შემდეგ;

• იმ ნივთების ან მომსახურების ხარჯები, რომლებიც უკვე ფინანსდება სხვა პროგრამის ან სუბიექტის მიერ;

• მიწის ნაკვეთის, შენობა-ნაგებობების და/ან სხვა უძრავი ქონების შეძენის, იჯარის, ქვეიჯარის ან ადაპტაციის ხარჯებში (/ხარჯებში მონაწილეობა), მანქანა-დანადგარების, მოძრავი აქტივებისა და აღჭურვილობის ჩათვლით, თუ ისინი უშუალოდ არ არის დაკავშირებული პროექტით გათვალისწინებულ სამეცნიერო და კვლევით საქმიანობასთან;

• საჯარო დაფინანსების წყაროებით განსაზღვრული ხარჯები;

• საქმიანობა, რომელიც უკავშირდება ტერიტორიის დროებითი ან მუდმივი შეცვლის, თავშესაფრის დაკარგვის, აქტივების ან აქტივებზე ხელმისაწვდომობის დაკარგვის, შემოსავლის წყაროების ან საარსებო წყაროს დაკარგვის გამო, ახალ ტერიტორიაზე იძულებით გადაადგილებას, ან ნაკრძალებსა და დაცულ ტერიტორიებზე წვდომის უნებლიე შეზღუდვას;

• ნებისმიერი სამშენებლო ან სარეაბილიტაციო სამუშაოები;

• სამგზავრო/კომერციული მანქანების შესყიდვა;

• ქონების (უძრავი ქონების) ყიდვა/იჯარა.

პროექტის ბიუჯეტი წარდგენილ უნდა იქნას ექსელის დოკუმენტის სახით. მოკლე ინფორმაცია აისახება საგრანტო განაცხადის ფორმაში.

## კონკურსის მიმდინარეობა

საგრანტო განაცხადების მიღება იწარმოებს 8 კვირის განმავლობაში.

## განაცხადებისა და გრანტების რაოდენობა

უმაღლეს საგანმანათლებლო დაწესებულებას შეუძლია, ერთი საგრანტო კონკურსის ფარგლებში, წარადგინოს ერთზე მეტი საგრანტო განაცხადი. იმ გრანტთა საერთო რაოდენობა, რომელსაც ერთი უმაღლესი საგანმანათლებლო დაწესებულება მიიღებს ერთი წლის განმავლობაში, შესაძლოა სამომავლოდ შეიზღუდოს იმ მიზნით, რომ, ერთი მხრივ, უზრუნველყოფილი იყოს ჯანსაღი კონკურენცია დაფინანსების მისაღებად, ხოლო, მეორე მხრივ, კონკრეტულ დაწესებულებაში არსებობდეს გრანტების დროული განხორციელებისთვის საჭირო შიდა რესურსი.

# წინადადების შეფასება, გრანტის გაცემა და პროექტის განხორციელება

## შეფასების პროცედურა

საგრანტო განაცხადის შეფასების პროცესი ორეტაპიანია და გულისხმობს:

1. შესაბამისობისა და სისრულის შეფასებას;
2. განხილვასა და შერჩევას.

შეფასების პროცედურა იმგვარად არის ჩამოყალიბებული, რომ უზრუნველყოფილი იყოს საუკეთესო წინადადების იდენტიფიცირება, განურჩევლად აპლიკანტის სქესისა, ასაკისა, ეროვნული წარმოშობისა, ინსტიტუციის, თუ სხვა საფუძვლისა. შემფასებლების საქმიანობა ექვემდებარება დაკვირვებას, რათა გარანტირებული იყოს გამჭირვალობა, სამართლიანობა და მიუკერძოებლობა განაცხადების მიმართ.

საგრანტო განაცხადები შეფასდება სულ მცირე 2 შემფასებლის მიერ, რომელთაგან ერთი უნდა იყოს საერთაშორისო შემფასებელი. შეფასება განხორციელდება კონკრეტული და გამჭირვალე კრიტერიუმების მეშვეობით, რომელთა შესახებაც ინფორმირებულნი იქნებიან აპლიკანტებიც და შემფასებლებიც.

შემფასებელთა ინდივიდუალური შეფასებები და კომენტარები წარედგინება გრანტების გამცემ კომისიას შედეგების შეჯერებისა და რანჟირებული სიის მომზადებისათვის.

შემფასებელთა ქულებს შორის არსებითი განსხვავების შემთხვევაში (იგულისხმება შემთხვევა, როდესაც ქულებს შორის სხვაობაა მინ. 4 ქულა, ან როდესაც ერთი შემფასებლის მიერ საგრანტო განაცხადი შეფასებულია 14 ქულაზე მეტით, ხოლო მეორე შემფასებლის მიერ - 14 ან ნაკლები ქულით), პროექტის შერჩევის მეორე ეტაპზე განაცხადების შეფასების მიზნით შერჩეული საკონსულტაციო კომპანია (შემდგომში - საკონსულტაციო კომპანია) ვალდებულია შეფასებაში ჩართოს მე-3 შემფასებელი.

გრანტების გამცემი კომისია იღებს საბოლოო გადაწყვეტილების პროექტების დაფინანსების შესახებ, რაც ეფუძნება შეფასების შედეგებსა (რანჟირებას) და ხელმისაწვდომ ბიუჯეტს.

აპლიკანტებს, რომლებიც ვერ მოიპოვებენ დაფინანსებას, ეცნობებათ მათ მიერ წარდგენილი საგრანტო განაცხადის შესახებ მიღებული გადაწყვეტილება და უკუკავშირი. ეს უკუკავშირი შესაძლებელია გამოყენებულ იქნას განაცხადის დახვეწის/გაუმჯობესებისა და შემდგომ საგრანტო კონკურსში მონაწილეობის ხელახლა მისაღებად.

## 2.2 გასაჩივრების პროცედურა

აპლიკანტებს, რომლებიც არ არიან კმაყოფილი დამდგარი შედეგით, უფლება აქვთ შეიტანონ დასაბუთებული საჩივარი, რომელიც შეეხება:

ა. ადმინისტრაციულ შემოწმებას - შეფასების პირველ ეტაპზე (CIF-ის ადმინისტრირების ერთეულის მიერ დაშვებული აშკარა ხარვეზების, გამორჩენების ან შეცდომების მითითებით);

ბ. შეფასების პროცესს - შეფასების მეორე ეტაპზე (გრანტების გამცემი კომისიის მიერ დაშვებული აშკარა ხარვეზების, გამორჩენების ან შეცდომების მითითებით);

საჩივარი წარდგენილ უნდა იქნას წერილობით, შეფასების შედეგების შესახებ შეტყობინების მიღებიდან 8 კალენდარული დღის ვადაში.

## გრანტის მინიჭების პროცედურა

სამინისტრო გააფორმებს ხელშეკრულებას წამყვან აპლიკანტთან.

პროექტი დაფინანსდება ორ ნაწილად (ტრანშად) შეთანხმებული ბიუჯეტის, განხორციელების გაგმისა და მიღწევების შესაბამისად.

პირველი ნაწილი არ უნდა აღემატებოდეს სრული საგრანტო დაფინანსების 90%-ს, ხოლო მეორე ნაწილით ანაზღაურდება სხვა სათანადო ხარჯები, რომელიც შეთანხმებული იქნება საგრანტო შეთანხმებით და დადასტურებული იქნება აუდიტორის მიერ.

## განხორციელების პერიოდი

თითოეული საგრანტო პროექტის განხორციელების მაქსიმალური პერიოდი შესაძლოა იყოს 18 თვე, საგრანტო შეთანხმებაზე ხელის მოწერის მომენტიდან.

გრანტის განხორციელების მიზნით, აპლიკანტისთვის დამატებითი ვადის მიცემის თაობაზე გადაწყვეტილება ეფუძნება წამყვანი უმაღლესი საგანმანათლებლო დაწესებულების ოფიციალურ მოთხოვნას და მიიღება გრანტების გამცემი კომისიის მიერ.

გაცემული გრანტი შესაძლოა შეწყდეს, თუკი უმაღლესი საგანმანათლებლო დაწესებულება (ერთი აპლიკანტი) ან კონსორციუმის პროექტის შემთხვევაში, კონსორციუმის წევრი რომელიმე უმაღლესი საგანმანათლებლო დაწესებულება, ვერ შეძლებს ხელახალი ავტორიზაციის გზით არსებული სტატუსის შენარჩუნებას; ან იმ შემთხვევაში, თუ საგრანტო განაცხადი აგებული იყო ისეთი საგანმანათლებლო პროგრამის ირგვლივ, რომელმაც ხელახალი აკრედიტაცია ვერ გაიარა.

## ზედამხედველობა, ანგარიშგება და აუდიტი

გრანტის მიმღები ვალდებულია ყოველ 6 თვეში ერთხელ (აღნიშნული ვადის შეცვლა შეუძლია სამინისტროს, კონკრეტული საგრანტო კონკურსის გამოცხადებამდე) წარადგინონ ტექსტური და ფინანსური ანგარიშები, რისთვისაც გამოიყენება სამინისტროს მიერ დადგენილი ფორმები. საბოლოო აუდიტი განხორციელდება პროექტის დასრულების შემდგომ. აუდიტის ხარჯების დაფინანსება შესაძლებელია გათვალისწინებული იყოს პროექტის ბიუჯეტით.

# შეფასების კრიტერიუმები

განაცხადები შეფასებული იქნება 4 ძირითად კრიტერიუმზე დაყრდნობით:

* განაცხადის ხარისხი და შესაბამისობა, ინოვაციურ ასპექტებზე აქცენტირებით;
* პარტნიორობის ხარისხი;
* გუნდის შემადგენლობა და ბიუჯეტი;
* განხორციელების გეგმა და მდგრადობა.

ყველა საგრანტო განაცხადი, შემფასებლების მიერ, უნდა შეფასდეს ზემოაღნიშნული 4 კრიტერიუმის მიხედვით, „შესანიშნავიდან“ – „წარუმატებლის“ ჩათვლით. აღნიშნული შეფასებები ავტომატურად აისახება სათანადო ქულებში, ისე, როგორც ეს ქვემოთ არის მოცემული:

0 - განაცხადი არ აკმაყოფილებს შეფასების კრიტერიუმს და ვერ იქნება შეფასებული გამორჩენილი ან არასაკმარისი ინფორმაციის გამო.

1 - სუსტი. კრიტერიუმი არასათანადოდ არის შესრულებული ან დაფიქსირდა არსებითი სისუსტეები.

2 - საშუალო. განაცხადი ზოგადად აკმაყოფილებს კრიტერიუმს, თუმცა იკვეთება მნიშვნელოვანი სისუსტეები.

1. - კარგი. განაცხადი აკმაყოფილებს შეფასების კრიტერიუმს, მაგრამ შეინიშნება რიგი ნაკლოვანებები.
2. - ძალიან კარგი. განაცხადი ძალიან კარგად აკმაყოფილებს შეფასების კრიტერიუმს, შეინიშნება მცირე რაოდენობის ნაკლოვანებები.
3. - შესანიშნავი. განაცხადი სრულყოფილად აკმაყოფილებს კრიტერიუმის ყველა მნიშვნელოვან ნაწილს. არსებული ნაკლოვანებები არის უმნიშვნელო.

საგრანტო განაცხადები, რომლებიც დაიმსახურებენ 2 შემფასებლის (ან სამი შემფასებლის, თუ მე-3 შემფასებელი ჩართულია შეფასების პროცესში) მხრიდან ჯამურად, საშუალოდ 14 ან ნაკლებ ქულას, არ იქნება დასაშვები დაფინანსების მოპოვების მიზნებისათვის და არ აისახება საგრანტო პროექტების რანჟირებულ სიაში.

თითოეული განაცხადის მიმართ გამოიყენება თანასწორი მიდგომა, ასევე შემფასებლებისათვის წინასწარ განსაზღვრულია შეფასების ინსტრუქციები, რომლის საფუძველზეც უნდა მოხდეს შესაბამისი ქულის მინიჭება.

შეფასების მეთოლოგია განმარტებული მოცემულია ქვემოთ. ეს მეთოდოლოგია უნდა გაანალიზდეს განაცხადის ფორმაში მოცემულ ინსტრუქციებთან ერთად.

* 1. **შეფასების კრიტერიუმი №1: განაცხადის ხარისხი და შესაბამისობა, ინოვაციურ ასპექტებზე აქცენტირებით**

აღნიშნული შეფასების კრიტერიუმი პასუხობს კითხვაზე: ***რა არის პროექტის მიზნები და რატომ? რამდენად შეესაბამება წინადადების მიზნები შესაბამის სტრატეგიებს, პოლიტიკასა და პრიორიტეტებს? როგორი იქნება პროექტის მოსალოდნელი გავლენა უმაღლეს საგანმანათლებლო პროგრამებზე, სასწავლო გარემოზე და შრომის ბაზარზე კავშირების გაძლიერებაზე? რაში მდგომარეობს გამოყენებული კონცეფციებისა და მეთოდოლოგიის ინოვაციურობა/სიახლე/უნიკალურობა?***

**საგრანტო განაცხადი უნდა ფარავდეს შემდეგ ასპექტებს:**

* *შემოთავაზებული მიზნებისა და ქმედებების დასაბუთება ინსტიტუციურ სტრატეგიულ გეგმასთან, კერძოდ, SWOT-თან მკაფიო დაკავშირებით;*
* *რელევანტური სტრატეგიული ჩარჩოს შემუშავება;*
* *განმარტება თუ, როგორ არის თანხვედრაში წარმოდგენილი მიზნები სტრატეგიული ჩარჩოს პრიორიტეტებთან;*
* *მითითება, თუ რა გავლენას მოახდენს პროექტი უმაღლეს საგანმანათლებლო პროგრამებზე, სასწავლო გარემოზე და შრომის ბაზარზე კავშირების გაძლიერებას;*
* *მკაფიო ხედვა დარგში თანამედროვე მიდგომის შესახებ და ახსნა, როგორ არის შესაძლებელი, წარდგენილი განაცხადის საფუძველზე, მიიღწეს ან გადაჭარბებულ იქნეს აღნიშნული, კონკრეტული, გაზომვადი შედეგებით. მაგალითად:*
* *მიმდინარე პროგრამის შინაარსის აღწერილობით და მითითებით, თუ როგორ მოახდენს ახალი შინაარსი დარგის უახლეს ტენდენციებთან და საერთასორისო სტანდარტებთან დაახლოებას;*
* *სააუდიტორიო სწავლების აღწერით და მითითებით, თუ როგორ არის შესაძლებელი სიახლეების დანერგვა ტექნოლოგიებისა და სწავლების თანამედროვე მეთოდების გამოყენებით;*
* *მიმდინარე სპეციფიკური სისუსტეების გამოყოფით, რომელებიც აქვთ უმაღლეს საგანმანათლებლო დაწესებულებას შრომის ბაზართან კავშირში და იმის მითითებით, თუ როგორ შეიძლება აღნიშნული მდგომარეობის გაუჯობესება სათანადო დამსაქმებლების ჩართულობით;*
* *იმის ახსნით, თუ როგორ აფერხებს არსებული ლაბორატორიებისა და ინფრასტრუქტურის მდგომარეობა უმაღლეს საგანმანათლებლო დაწესებულებებს, რომ მიაღწიონ მათ მიერ დასახულ მიზნებს და როგორ არის შესაძლებელი აღნიშნული სიტუაციის გამოსწორება, მოდერნიზაციისა და გაუმჯობესების გზით;*
* *საგანმანათლებლო სისტემაში არსებული გენდერული დისბალანსის გამოკვეთით, განსაკუთრებით - სამეცნიერო, ტექნიკური, საინჟინრო და მათემატიკის - STEM საგნების მიმართ და დეტალური სამოქმედო გეგმების აღწერილობით, თუ როგორ არის შესაძლებელი მდედრობითი სქესის სტუდენტების ჩართულობის გაზრდა უმაღლეს საგანმანათლებლო დაწესებულებებში STEM საგნებში;*

*და სხვა.*

* 1. **შეფასების კრიტერიუმი №2: პარტნიორობის ხარისხი**

აღნიშნული კრიტერიუმი პასუხობს კითხვაზე: ***რომელი პარტნიორები არიან ჩართული პროექტში და როგორ მოხდა პარტნიორობის ფორმირება? როგორია პარტნიორობის ხარისხი?***

**საგრანტო განაცხადი უნდა ფარავდეს შემდეგ ასპექტებს:**

* *განმარტება, თუ როგორ შეიქმნა პარტნიორობა (ან კონსორციუმი) და როგორ იმოქმედა საბოლოო შემადგენლობამ საგრანტო პროექტის სტრუქტურის ჩამოყალიბებაზე, ასევე, რომელი პარტნიორები არიან უშუალოდ ან ირიბად ჩართულნი პროექტის განხორციელებაში;*
* *განმარტება, თუ როგორ შეესაბამება პარტნიორობა/კონსორციუმი პროექტის მიზნებს;*
* *განმარტება, თუ რა პოზიტიური გავლენა აქვს ძირითად პარტნიორობას/კონსორციუმს - როგორ აძლიერებს არსებულ რესურსებს, მათ შორის, არსებულ უნარებს, ცოდნას, გამოცდილებას/შესაძლებლობებს, ასევე წვდომას პროექტით გათვალისწინებული აქტივობების განსახორციელებლად აუცილებელ კრიტიკულ ინფრასტრუქტურაზე, რომელიც ხელმისაწვდომი არ არის მხოლოდ პროექტის ხელმძღვანელი უმაღლესი საგანმანათლებლო დაწესებულებისათვის და, ამავდროულად, აუცილებელია გრძელვადიანი გავლენის, გაზომვადი და სასარგებლო შედეგისათვის.*
* *განმარტება, როგორ მიიღებენ პარტნიორები მაქსიმალურ სარგებელს პროექტის განხორციელებით.*
  1. **შეფასების კრიტერიუმი №3: გუნდის შემადგენლობა და ბიუჯეტი**

აღნიშნული კრიტერიუმი პასუხობს კითხვაზე: ***რა რესურსებია (ადამიანური და ფინანსური) საჭირო პროექტის წარმატებით განხორციელებისათვის?***

**საგრანტო განაცხადი უნდა ფარავდეს შემდეგ ასპექტებს:**

*გუნდი:*

* *პროექტში ჩართული ძირითადი პერსონალი და მათი როლი მკაფიოდ განსაზღვრულია;*
* *პროექტის მენეჯერს აქვს დადასტურებული გამოცდილება, მათ შორის, შესაბამისი გამოცდილება კომპლექსური პროექტის მართვისთვის;*
* *პროექტის გუნდს აქვს საკმარისი სამეცნიერო/ტექნოლოგიური პოტენციალი პროექტის განსახორციელებლად და მისი მიზნების მისაღწევად (ძირითადი პუბლიკაციები და სხვა შედეგები, საჭირო ცოდნა, წინა სამეცნიერო მიღწევები, შესაბამის პროექტებში მიღებული გამოცდილება);*
* *პროექტის გუნდს აქვს ადექვატური ორგანიზაციული სტრუქტურა, რათა უზრუნველყოს ეფექტური კომუნიკაცია (პროექტის გუნდის წევრებს შორის, უნივერსიტეტთან, პარტნიორებთან/კონსორციუმთან და პროექტის სხვა მონაწილეებთან) პროექტის განხორციელებისთვის.*

*ბიუჯეტი:*

* *წარმოდგენილია ბიუჯეტი, რომელიც ასახავს აღწერილ აქტივობებს;*
* *ახსნილია, რამდენად შეესაბამება ბიუჯეტის პუნქტები პროექტის მიზნებსა და ამოცანებს, როგორ გამოიყენება ის კონკრეტული აქტივობებისათვის, და როგორ უზრუნველყოფს ეს პროექტის შედეგების მიღწევას;*
* *აღწერილია თანადაფინანსების არსი და პროპორციები.*
* *აღწერილია ნებისმიერი რესურსი, რომელიც საჭიროა ან რომელიც მატებს პროექტს ღირებულებას, მაგრამ არ არის გადახდილი უშუალოდ CIF გრანტიდან.*
  1. **შეფასების კრიტერიუმი №4: განხორციელების გეგმა და მდგრადობა**

აღნიშნული კრიტერიუმი პასუხობს კითხვაზე: ***როგორია პროექტის განხორციელების გეგმა და რამდენად მიჰყვება ის ლოგიკურ სტრუქტურას? შესაძლებელია თუ არა შედეგების მდგრადობა და როგორ? რა რისკები არსებობს და როგორია მათი დაძლევის გზები?***

**საგრანტო განაცხადი უნდა ფარავდეს შემდეგ ასპექტებს:**

*განხორციელების გეგმა:*

* არსებობს მკაფიო, მაგრამ ლაკონური სამოქმედო გეგმა შესაბამისი ეტაპებისა და მიღწევების მითითებით;
* სამოქმედო გეგმა აღწერს აქტივობებს, მათ შორის, ხანგრძლივობას, თანმიმდევრობას და კავშირებს აქტივობებს შორის ისე, რომ ეს ნათელი, გაზომვადი და განხორციელებადია;
* სამოქმედო გეგმას თან ახლავს სქემა და წარმოდგენილია მკაფიო კავშირი სხვადასხვა კომპონენტებს/სამუშაო ეტაპებს შორის.
* წარმოდგენილია რისკების ანალიზი და შეთავაზებულია მოსალოდნელი რისკების დაძლევის გზები, მათ შორის, გაუთვალისწინებელი/ფორს-მაჟორული გარემოებებისათვის შედეგების შესამსუბუქებლად.

*მდგრადობა:*

* დემონსტრირებულია შესაძლებლობა, გრანტით შექმნილი საუკეთესო პრაქტიკის სისტემატიზაციის უზრუნველსაყოფად;
* დემონსტრირებულია მკაფიო ცოდნა, თუ რა არის საჭირო (ღირებულება) იმისათვის, რომ სამომავლოდ შენარჩუნდეს აქტივობების მდგრადობა;
* განმარტებულია, თუ როგორ იქნება ეფექტიანად გამოყენებული პროექტისთვის შესასყიდი თანამედროვე აღჭურვილობა პროექტის დასრულების შემდეგ;
* აღწერილია ხარჯები რაოდენობრივად და კატეგორიების მიხედვით, განსაზღვრულია მომავალი დაფინანსების წყაროები - შიდა და გარე წყაროების მითითებით - საიდანაც მოხდება ხარჯების დაფარვა.

# სააპლიკაციო განაცხადის მომზადება და წარდგენა

## 4.1 სამუშაო ენა

ყველა აპლიკანტი საგრანტო წინადადებებს წარადგენს როგორც ქართულ, ასევე ინგლისურ ენებზე. წარდგენილი განაცხადის ქართულ და ინგლისურენოვან ვერსიებს შორის განსხვავების შემთხვევაში, უპირატესობა მიენიჭება ქართულენოვან ტექსტს.

## 4.2 ფორმა

საგრანტო განაცხადი წარდგენილ უნდა იქნას CIF-ის ფარგლებში ოფიციალურად დამტკიცებული ფორმით. დაცული უნდა იყოს მოთხოვნები: შრიფტის ზომის, გვერდებისა და სიტყვების რაოდენობის შესახებ. ის განყოფილება, რომელშიც აპლიკანტი გადააჭარბებს სიტყვების რაოდენობისათვის დადგენილ ლიმიტს, წაკითხული და განხილული იქნება მხოლოდ ლიმიტის ფარგლებში.

განაცხადი ხელმოწერილი უნდა იყოს უმაღლესი საგანმანათლებლო დაწესებულების რექტორის ან სხვა უფლაბამოსილი წარმომადგენლის მიერ (გთხოვთ, იქონიოთ მხედველობაში, რომ სამინისტროს უფლება აქვს, დაუკავშირდეს განაცხადში მითითებულ ნებისმიერ პირს, მათი ჩართულობის ხარისხისა და თანხმობის დასადასტურებლად).

## 4.3 დოკუმენტების წარდგენა

სააპლიკაციო განაცხადი წარდგენილი უნდა იყოს ელექტრონულად, სამინისტროს მიერ დადგენილი ფორმატით.

აპლიკანტმა უნდა წარმოადგინოს შემდეგი დოკუმენტები:

* საგრანტო განაცხადი (პდფ-ის ფორმატში)
* წამყვანი აპლიკანტი უმაღლესი საგანმანათლებლო დაწესებულების სტრატეგიული განვითარების გეგმა
* პროექტის გუნდის ძირითადი წევრების რეზიუმეები (CV)
* ბიუჯეტი (ექსელის ფორმატში)
* სამოქმედო გეგმა (ექსელის ფორმატში)
* პროექტის შედეგებისა და მონიტორინგის გეგმა
* საზოგადოების ჩართულობის გეგმა
* ყველა პარტიორთან გაფორმებული ურთიერთთანამშრომლობის მემორნდუმები
* ყველა პარტნიორის მიერ კონსორციუმის შეთანხმების ხელმოწერილი ფორმა (თუ საგრანტო პროექტი წარმოდგენილია კონსორციუმის მიერ)
* ყველა პარტნიორის მიერ ხელმოწერილი ინფორმაციის გაუმჟღავნებლობის და ინტერესთა კონფლიქტის თავიდან არიდების განაცხადი – აპლიკანტებისთვის
* იმ პარტნიორების სარეგისტრაციო დოკუმენტები, რომლებიც არ არიან უმაღლესი საგანმანათლებლო დაწესებულებები (თუ ისინი ჩართულნი არიან საგრანტო პროექტში).

# სხვა შესაძლო საკითხები

## 5.1 ეთიკური საკითხები

ზოგიერთ კვლევით საქმიანობასა და მეთოდოლოგიას შესაძლებელია ჰქონდეს ზეგავლენა ეთიკის საკითხებზე ან წარმოშობდეს კითხვებს, რომლებიც საჭიროებენ ეთიკურ შეფასებას, რათა უზრუნველყოფილი იყოს, რომ პროექტები შეესაბამება ევროკავშირის ფუნდამენტურ ეთიკურ პრინციპებს.

## 5.2 კონფიდენციალურობა

CIF-ის ადმინისტრირების ერთეული, გრანტების გამცემი კომისია და საკონსულტაციო კომპანია, რომელთაც აქვთ წვდომა CIF-ის ფარგლებში საგრანტო განაცხადზე, ხელს აწერენ ინფორმაციის გაუმჟღავნებლობის და ინტერესთა კონფლიქტის თავიდან არიდების განაცხადს - თანამშრომლებისთვის. საკონსულტაციო კომპანია ასევე უზრუნველყოფს შეფასების პროცესში ჩართულ თითოეულ შემფასებელთან კონფიდენციალურობის შეთანხმების გაფორმებას. ამ შეთანხმებისა და განაცხადის მოქმედების ვადად მიჩნეულია CIF-ის განხორციელების პერიოდი და შესაძლებელია გაგრძელდეს სამინისტროს ინიციატივით.

# 

# განაცხადების მიღებასთან დაკავშირებული კითხვები

ხშირად დასმულ შეკითხვებზე პასუხები განაცხადის მომზადებისა და წარდგენის შესახებ, გამოქვეყნებულია ოფიციალურ ვებგვერდზე: [www.iiq.gov.ge](http://www.mes.gov.ge)

1. საგრანტო თანხა გაიცემა ეროვნულ ვალუტაში. [↑](#footnote-ref-1)
2. საგრანტო თანხა გაიცემა ეროვნულ ვალუტაში. [↑](#footnote-ref-2)